Wir, Leupolt, von gots gnaden hertzog ze Oͤsterreich, ze Steyr, ze Keͣrnden und ze Krain, grave ze Tyrol ꝫcꝭ, ✳ tuen kunt, ✳ als wir von der ordnung wegen uͤnsˀr lande, ✳ der wir und
unsˀ lieber bruder hertzog Wilhalm nach unsers lieben herren und vettern hertzog Albrechts, seligen, tode uberain worden sein, alle gnad, recht und freyhait geistleicher und weltlicher
sache in uͤnsˀ yegleichs landen und gebieten, ✳ der man ùns mit unsˀr vordern briefen redleich beweiset, von newn dingen ze bestèten uns erboten haben, ✳ also haben wir den erbern und
gaistleichen, unsˀn lieben, andeͣchtigen, ✳ ✳ dem convent der klosterfrawn Sand Klaren orden und auch den Minnerbruͤdern des wirdigen gotshaus ze Kuͤnigsveld in Ergaw, Kostentzer
bystums, das von weilent den durchleuchtigen, hochgeborn fursten und fùrstinn, unsˀn lieben vorvordern lobleicher gedeͣchtnuͤsse, ✳ gestiftet ist, got ze lob und denselben unsˀn vordern,
iren und allen iren nachkomen ✳ selen ze trost und ze hail, ✳ des wir auch getrawn ze geniessen ✳ als ain nachkomen derselben uͤnsˀr vordern, ✳ all ir recht, freyhait, gnad und gut gewonhait ✳
und all ir brief und hantvest, ✳ die in daruͤber von uͤnsˀn obgenān vordern gegeben sind, und neͣmleich all die leut, dorffer, gericht, hoͤf, haͤwser und guͤter, wo die ligent oder wie die genant sint, ✳ die demselben gotshaus von uͤnsˀn vordern oder von andern leͣuten gegeben oder dartzu koͤmen sind, in selgereͣts odˀ in kauffes weis, uͤntz auf heutigen tag, ✳ und darnach
besunderleich die nachgeschriben freyhait und gnad, ✳ damit sy und ir gotshaus begnadet und gefreyet sind von weilent loͤbleicher gedeͣchtnuͤsse kuͤnig Fridreichs von Rom, unsˀm liebn̄
vettern, und darnach von hertzog Albrechten, uͤnsˀm lieben enen: ✳ des ersten, daz sy sullen uͤberhab̄n sein der ersten pet umb geistlich und umb weltlich phruͤnd. item, das man kain
schatzstewr noch ander stewr auf sy, ✳ auf ir kirchen, noch auf ir leͣutt nicht legen sol. ✳ item, wie sy auch aller gastung, ✳ furung, menūg und schenkung suͤllen uͤberhaben sein. item, wie
sy auch in allen uͤnsˀn gebieten und steten chainen ungelt noch gelaitt nicht geben suͤllent. item, wie kain richter auf des gotzhaus guͤter nichts sol ze schaffen habn̄ ✳ denn als verr
die sach dē tod an ruͤret, dennoch sol desselben schuldigen mannes gut sicher sein vor dem gericht. ✳ item, daz sy zwen vischer gehaben muͤgen, ainen auf der Ar und ainen auf der Ruͤzz.
item umb den wagen, der in holtz aus uͤnsˀn holtzern gefuͤren mag zu iren notdurften, ✳ und wie sy auch in uͤnsˀr herschaft und gebiet gemainschaft haben sùllen ✳ an holtz, ✳ an veld, an wun̄
und an wayde. item, wie in der kilchensatz ze Stoͤuffen gegeben ist, und wie sich die Minnorbruͤder daselbs gen in halten suͤllen. ✳ die yetzgeschribn̄ gnad und freyhait all, ✳ und dartzu
die obgeschribn̄ stukh von irer guͤter wegen, und alle brief und hantvest, die sy von uͤnsˀn vordern daruͤber habent, ✳ haben wir von fuͤrstlicher macht vernewt und besteͣtt, vernewn̄
und bestèten in auch die wissentlich mit chraft ditz briefs fuͤr uͤns, uͤnsˀ brudˀ und fuͤr unsˀ erben und nachkomen, in solher mazze, das dasselb ✳ gotshaus und auch die egenan̄ geistlichn̄
leͣutt, die klosterfrawn̄ und auch die Barfuͤzzen, ✳ die daselbs yetzund kuͤmftig sind oder hinnach ymmer kuͤmftig werdent, ✳ und auch all ir luͤte, doͤrffer, gericht, ✳ huͤser, hof und guͤter
die egenan̄ recht, freyhait und gnad und gut gewonhait ✳ nach irˀ egenan̄ brief und hantvest sag, ✳ die in von den egenān unsˀn vordern, seͣligen, sind gegebn̄, gar und gentzleichn̄
haben und niessen sullent und auch dieselben ir luͤte, doͤrffer, gericht, huͤser, hoͤf und guͤter, wie die heissend odˀ wo sy die habent, ✳ fuͤrbassˀ ruͤwikleich besitzen und ungehindˀt dabey beleibn̄, an meinkleichs irrung und widerred. ✳ davon gebietn̄ wir ✳ vestiklich bey uͤnsˀn hulden den edeln, uͤnsˀn lieben oͤheymen, allen graven ✳ und den edeln, uͤnsˀn lieben getrewn, alln̄ freyen,
dinstluͤten, rittern und knechten, ✳ allen uͤnsˀn lantvoͤgten, ✳ lantrichteͣrn, ✳ undervoͤgten, ✳ burggrafn̄, phlegern, ✳ amman̄, ✳ schultheissen, ✳ schaffneͣrn, ✳ reͣten, ✳ richtern, ✳ burgern und lantherren ✳ in Ergow, in Thurgow, uff dem Swartzwald, ✳ ze Brisgow, ze Elsazz und ze Sùntgow, gegenwurtigen und kuͤmftigen, ✳ und wellen ernstlich, daz sy die obgenan̄ klosterfrawn,
ir luͤte und guͤter bey denselben rechten, freyhaiten, gnaden und gùten gewonhaiten von unsˀn wegen ✳ vestiklichen schirmen und hanthaben nach laut irer briefe und hantvesten
und in daran kain irrung, ✳ besweͣrung, noch hindernusse tuͤn, ✳ noch yemand anders gestatten ze tuͤn ✳ in dhainen weg, ✳ an all geverd. ✳ und des zu ainem urkund geben wir in disn̄ brief, versigelt mit unsˀm anhangendem insigel, ✳ der gebn̄ ist ze Enzisheim an sand Erharts tag, ✳ nach Krists geburde ✳ drewtzehn̄ hundt̄ jar, ✳ darnach in dem sibn̄ und newntzegistem jare. ✳
✳ d ✳ dux
ꝑ cons₎